Gedagte vir die dag: Ons straf is reeds gedraFoto: Juanita Badenhorst Volmaakte liefde het nie plek vir vrees nie; volmaakte liefde dryf die vrees uit omdat vrees nog met straf behep is. (1 Johannes 4:18) Die verhouding wat God met elke gelowige het, is een van liefde en vertroue – net soos dié van ’n aardse vader met sy kind vir wie hy oneindig baie omgee. As gelowiges het ons God lief en erken ons Hom as die almagtige, ewige God wat bo elke mens verhewe is. Juis daarom is daar soms huiwering in mense se harte omdat hulle weet dat hulle heeltemal tekortskiet voor God. Dan ontstaan vrees vir God omdat hulle sy straf op hulle sonde vrees. Volmaakte liefde bestaan egter daarin dat Christus klaar die straf vir ons sonde gedra het en dat ons daar om met volle vrymoedigheid voor God se troon kan verskyn omdat ons nie meer sy straf hoef te vrees nie. Here Jesus, laat my in u oorvloed leef in die wete dat Jesus se kruisdood genoeg was om my straf voor U te dra. Amen.